કેપ્ટન તરીકે રોહિત શર્માની ત્રણ વન ડે મેચમાં સારી એવરેજ છે. ત્રણ વન ડે મેચમાં રોહિત શર્માએ 108.50ની એવરેજથી 217 રન બનાવ્યા છે. જેમાં એક બેવડી સદી (208*) પણ સામેલ છે જે તેને શ્રીલંકા વિરૂદ્ધ ગત વર્ષે ફટકારી હતી. રોહિત શર્મા એક માત્ર એવો ખેલાડી છે જેને ટી-20માં ત્રણ સદી ફટકારવાની સાથે વન ડેમાં પણ ત્રણ બેવડી સદી ફટકારી છે. રોહિત શર્માએ પ્રથમ બેવડી સદી 2 નવેમ્બર 2013માં ઓસ્ટ્રેલિયા વિરૂદ્ધ એમ.ચિન્નાસ્વામી સ્ટેડિયમમાં ફટકારી હતી. તે બાદ 13 નવેમ્બર 2014માં શ્રીલંકા વિરૂદ્ધ કોલકાતામાં 173 બોલમાં 264 રનની ઇનિંગ રમી હતી. તે બાદ તેને પોતાની ત્રીજી ત્રેવડી સદી શ્રીલંકા વિરૂદ્ધ વર્ષ 2017માં ફટકારી હતી.